[Foto’s] Aktrise maak geskiedenis by Emmys 2017Julia Louis-Dreyfus (Foto: Jordan Strauss Invision/AP) Die gesogte Emmy-toekennings wat die room van die televisiebedryf vereer, is Sondagaand in die Microsoft-teater in Kalifornië in die VSA uitgedeel. Dié toekennings, wat vanjaar vir die 69ste keer uitgedeel is, bring eer aan televisiewerk wat tussen 1 Junie 2016 en 31 Mei 2017 gelewer is. Die wenners word aangewys deur die Academy of Television Arts & Sciences. Die Amerikaanse aktrise Julia Louis-Dreyfus het geskiedenis gemaak by vanjaar se toekennings nadat sy vir die sesde agtereenvolgende jaar as die beste aktrise in ŉ komediereeks vir haar rol in Veep aangewys is. Dit is die aktrise se sewende Emmy in dié kategorie en haar agtste Emmy in geheel. Veep het ook die Emmy-toekenning vir die beste komediereeks gewen. Reekse wat veral vanjaar skoonskip gemaak het, is The Handmaid’s tale wat altesaam vyf Emmy-toekennings ingeryg het en Big little lies wat met vier toekennings huis toe is. Dié toekennings volg kort ná die Creative Arts Emmy-toekennings waar die Suid-Afrikaans gebore komediant Trevor Noah ook sy eerste Emmy-toekenning gewen het. Hy is met dié toekenning bekroon vir sy YouTube-dokumentêr, The Daily Show: Between the Scenes. Hier is ŉ lys wenners van die Emmy-wenners: Beste dramareeks The Handmaid’s tale Beste komediereeks Veep Beste akteur in ŉ dramareeks Sterling K. Brown – This is Us Beste aktrise in ŉ dramareeks Elisabeth Moss – The Handmaid’s tale Beste mansbyspeler in ŉ dramareeks John Lithgow – The Crown Beste vrouebyspeler in ŉ dramareeks Ann Dowd – The Handmaid’s tale Beste akteur in ŉ komediereeks Donald Glover – Atlanta Beste aktrise in ŉ komediereeks Julia Louis-Dreyfus – Veep Beste mansbyspeler in ŉ komediereeks Alec Baldwin – Saturday night live Beste vrouebyspeler in ŉ komediereeks Kate McKinnon – Saturday night live Beste kortreeks Big little lies Beste akteur in ŉ kortreeks Riz Ahmed – The night of Beste aktrise in ŉ kortreeks Nicole Kidman – Big little lies Beste vrouebyspeler in ŉ kortreeks Laura Dern – Big little lies Beste mansbyspeler in ŉ kortreeks Alexander Skarsgard – Big little lies Beste kletsprogram Last week tonight with John Oliver Beste werklikheidskompetisieprogram The Voice Beste regisseur vir ŉ komediereeks Donald Glover – Atlanta Beste regisseur vir ŉ dramareeks Reed Morano – The Handmaid’s tale Beste draaiboek vir ŉ dramareeks Bruce Miller – The Handmaid’s tale Beste draaiboek in ŉ komediereeks Aziz Ansari en Lena Waithe – Master of none